ভুয়া ভার্সিটিতে ভুয়া শিক্ষার্থী, অপরাধ সম্পর্কে জানতেন আটক ভারতীয়রা
যুক্তরাষ্ট্র বলেছে, ভুয়া বিশ্ববিদ্যালয়ে ভর্তির অভিযোগে আটক ১২৯ ভারতীয়সহ ১৩০ বিদেশি তাদের অপরাধ সম্পর্কে সচেতন ছিলেন। যুক্তরাষ্ট্রে অবৈধভাবে অবস্থান করতে প্রতারণার আশ্রয় নেয়ার ব্যাপারে তারা আগে থেকেই জানতেন।







নয়াদিল্লিতে মার্কিন দূতাবাসে ভারতের বিরল কূটনৈতিক প্রতিবাদ জানানোর কয়েক দিন পর যুক্তরাষ্ট্রের সিনেট বিভাগ এমন তথ্য জানিয়েছে।-খবর এনডিটিভি অনলাইনের।




গত সপ্তাহে যুক্তরাষ্ট্রের হোমল্যান্ড সিকিউরিটি বিভাগের এক অভিযানে এসব শিক্ষার্থী আটক হয়েছেন। তারা ফারমিংটন বিশ্ববিদ্যালয়ে ভর্তি দেখিয়ে অবৈধভাবে যুক্তরাষ্ট্রে থাকতে চেয়েছিলেন। যদিও এমন কোনো বিশ্ববিদ্যালয় সেখানে নেই।
কর্তৃপক্ষ এটিকে থাকার বিনিময়ে অর্থ পরিশোধ প্রকল্প হিসেবে আখ্যায়িত করেছে। এতে শিক্ষার্থী ভিসা মর্যাদা বহাল রাখতে বিদেশিদের ভুয়া বিশ্ববিদ্যালয়ে ভর্তি করা হয়েছিল।
অভিযোগে বলা হয়েছে, ২০১৭ সালের ফেব্রুয়ারি থেকে ফারমিংটন বিশ্ববিদ্যালয়ের মালিক ও কর্মকর্তা হিসেবে হোমল্যান্ড সিকিউরিটি ইনভেস্টিগেশনের এজেন্টদের কথা উল্লেখ করা হয়েছে।
তবে বিশ্ববিদ্যালয়টি ভুয়া হলেও সেটির একটি সত্যিকারের ওয়েবসাইট আছে। সেখানে পড়াশোনা, পাঠ্যসূচি, টিউশন ফি ও যোগাযোগের তথ্যও দেয়া হয়েছে।
কিন্তু এতে কোনো কর্মকর্তা কিংবা শিক্ষক ছিল না। সত্যিকার কোনো পাঠদানও হতো না। ভুয়া ভর্তি হওয়া শিক্ষার্থীরাও এসব তথ্য জানতেন।
অভিযোগে বলা হয়েছে, এ বিশ্ববিদ্যালয়ে ভর্তি দেখানো প্রতিটি বিদেশি জানতেন যে তারা কোনো সত্যিকার ক্লাসে অংশ নিচ্ছেন না। তারা কোনো ডিগ্রি কিংবা সার্টিফিকেটও নিচ্ছেন না। কেবল যুক্তরাষ্ট্রে অবৈধভাবে অবস্থান করে কাজ করার সুযোগ চেয়েছিলেন তারা।
তবে এ ঘটনায় যুক্তরাষ্ট্রের কাছে প্রতিবাদ জানিয়েছে ভারতীয় সরকার।
মার্কিন অভিবাসন সংস্থা বলেছে, কর্তৃপক্ষকে ধোঁকা দিতে বিশ্ববিদ্যালয় থেকে প্রতারণামূলকভাবে অভিবাসন নথি সংগ্রহ করতে শিক্ষার্থীদের সহায়তা করেছেন আটকরা। অথচ এসব বিদেশি শিক্ষার্থীকে বিশ্ববিদ্যালয়ে পড়াশোনা করার কোনো ইচ্ছাই নেই।
এক বিবৃতিতে ভারতীয় পররাষ্ট্র মন্ত্রণালয় জানিয়েছে, বিশ্ববিদ্যালয়ে ভর্তিতে যেসব শিক্ষার্থী প্রতারিত হয়েছেন, তাদের বিষয়ে আমরা জোর দিচ্ছি। ধোঁকাবাজদের চেয়ে প্রতারণার শিক্ষার্থীদের প্রতি ভিন্ন আচরণ করা উচিত।
নিজেদের ইচ্ছার বিরুদ্ধে তাদের ফেরত না পাঠিয়ে যত দ্রুত সম্ভব শিক্ষার্থীদের মুক্তি দিতে যুক্তরাষ্ট্রের কাছে আহ্বান জানিয়েছে ভারত সরকার।
মার্কিন সংস্থা জানিয়েছে, প্রতারক চক্র এসব শিক্ষার্থীর কাছ থেকে আড়াই লাখ ডলার হাতিয়ে নিয়েছেন।
চলতি সপ্তাহে মামলার স্পেশাল এজেন্ট স্টিভ ফ্রান্সিস বলেন, কয়েকশ বিদেশিকে শিক্ষার্থী সাজিয়ে যুক্তরাষ্ট্রে অবৈধভাবে থাকতে সহায়তা করেছেন এ মামলার বিবাদীরা।

যুক্তরাষ্ট্র বলেছে, ভুয়া বিশ্ববিদ্যালয়ে ভর্তির অভিযোগে আটক ১২৯ ভারতীয়সহ ১৩০ বিদেশি তাদের অপরাধ সম্পর্কে সচেতন ছিলেন। যুক্তরাষ্ট্রে অবৈধভাবে অবস্থান করতে প্রতারণার আশ্রয় নেয়ার ব্যাপারে তারা আগে থেকেই জানতেন।